Oregonask

Oregonask (Fraxinus latifolia) er et løvfellende tre i askeslekta.

Den blir opptil 25 m høy og har furete, gråbrun bark. Bladene er finnete med 5–7 småblad; de er eggformete og helrandete eller tannete. Trærne er særbu. Arten vokser i fuktige skoger langs den amerikanske stillehavskysten fra nordlige Washington til Sierra Nevada i sørlige California. Den finnes forvillet sørvest i Britisk Columbia.

I nord vokser den blant annet sammen med rødor, oregonlønn, kjempepoppel, oregoneik og ulike pilearter, og på tørrere steder finnes den også sammen med douglasgran og kjempeedelgran. Lenger sør finnes den sammen med blant annet californialaurbær, californiaplatan, Quercus kelloggii og gullfuru.

En invaderende art, asiatisk askepraktbille (Agrilus planipennis), dreper asketrær i østlige Nord-Amerika. En frykter at billen skal spre seg vestover, og oregonask er derfor vurdert som nær truet på IUCNs rødliste.

Kilder

Eksterne lenker 

 

Oljetrefamilien
Nær truede arter på IUCNs rødliste